“Darakchi” san’atkor va boshlovchilarning to‘ylardagi “stavkalari” reytingini tuzdi

“Darakchi” gazetasi taniqli san’atkor va boshlovchilarning to‘ylardagi xizmat haqlari bo‘yicha reytinglarini tuzib chiqdi. To‘ylarga borish narxlari “shartli birliklar”da ko‘rsatilgan.

Reytingga ko‘ra, to‘yda boshlovchilik xizmatini ko‘rsatuvchilar orasida birinchi o‘rinni Dilnoza Kubayeva egalladi — u 1 “shartli birlik” evaziga to‘yni o‘tkazib beradi.
Undan keyingi o‘rinlarni egallagan Dildora Rustamova, Davron Kabulov, Rayhon Ulasenova va Jahongir Mirzo 0,4 “shartli birlik”, Rixsitilla Abdullayev 0,3, Tolib Mo‘minov 0,2, Mehriddin Rahmatov esa 0,15 “shartli birlik” evaziga to‘yga boradi.
“Darakchi” tadqiqotiga ko‘ra, hozirgi vaqtda to‘ylarda navbatchilikni asosan 3—4 nafar yigit-qizdan iborat guruhlar olib borayotgani, narxlari esa mashhur xonandalarnikiga nisbatan hamyonbopligi ma’lum bo‘ldi.
Xususan, “San’at” guruhi 1,5, “Sharq” 1,2, “Karavan”, “Eldido” va “Poytaxt” guruhlari esa 0,6 “shartli birlik” evaziga navbatchilik qiladi. Bundan tashqari, 0,3 “shartli birlik”ka to‘yni “qizitib” beradigan guruhlar ham bor.
Mashhur yakkaxon xonandalarning reytingi esa alohida jadval ko‘rinishini olgan. Unda har bir san’atkorning to‘yda birrov ko‘rinishi hamda navbatchilik qilishi narxlari alohida keltirilgan. “Darakchi” reytingiga ko‘ra, taniqli xonandalarning to‘ylardagi “stavkasi” quyidagicha: